
NEKUSTAMĀ ĪPAŠUMA “ROZULAS BRĪVNIEKI”, STALBES PAGASTS, CĒSU NOVADS, 
ELEKTRONISKĀS IZSOLES NOTEIKUMI

1. Vispārīgie noteikumi
1.1. Šie noteikumi paredz kārtību, kādā rīkojama pašvaldības piederošā nekustamā īpašuma “Rozulas Brīvnieki”, kadastra Nr.4280 007 0203, Stalbes pag., Cēsu nov., sastāvoša no zemes vienības ar kadastra apzīmējumu 4280 007 0504, ar platību 1.42 ha, un ar to funkcionāli saistītas 2 ēkas ar kadastra apzīmējumu: 42800070203001 (dzīvojamā māja) un 42800070203002 (nedzīvojamā ēka), turpmāk  - atsavināšanas procedūra, pārdodot elektroniskā izsolē ar augšupejošu soli. 
1.2. Izsoli atbilstoši šiem noteikumiem, pamatojoties uz Publiskās personas mantas atsavināšanas likumu, organizē Cēsu novada Pārgaujas apvienības Izsoles un mantas novērtēšanas komisija (turpmāk tekstā – Komisija). 
1.3. Izsole notiks elektronisko izsoļu vietnē  https://izsoles.ta.gov.lv/ .
1.4. Nekustamā īpašuma nosacītā cena (izsoles sākumcena) –21 000 EUR (divdesmit viens tūkstotis euro un 00 centi).
1.5. Izsoles solis –300,00 EUR (trīs simti euro, 00 centi).
1.6. [bookmark: _Hlk94168209]Nodrošinājuma nauda – 10 % no nekustamā īpašuma nosacītās cenas, t.i. 2 100,00 EUR (divi tūkstoši viens simts euro, 00 centi) iemaksājama Cēsu novada pašvaldības, reģistrācijas Nr. 90000031048, bankas kontā Nr.LV51UNLA0004013130835, AS „SEB banka”, kods UNLALV2X; AS Swedbank, konta Nr. LV36 HABA 0001 4020 3883 7; AS Citadele banka, konta Nr. LV60 PARX 0002 6785 6001 7; AS Luminor Bank, konta Nr. LV73 RIKO 0002 0131 0575 1. 
1.7. Nodrošinājums uzskatāms par iesniegtu, ja attiecīgā naudas summa ir reģistrēta norādītajā bankas kontā. 
1.8. Maksa par dalību e-izsolē – 20,00 EUR (divdesmit euro, 00 centi), kas jāiemaksā Tiesu administrācijas norēķinu kontā.
1.9. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, pašvaldības tīmekļvietnē Izsoles - cesis.lv un elektronisko izsoļu vietnē https://izsoles.ta.gov.lv/.
1.10. Lēmumu par atkārtotu izsoli vai atsavināšanas procesa pārtraukšanu pieņem Cēsu novada dome.

2. Nekustamā īpašuma raksturojums 
2.1. Nekustamais īpašums – “Rozulas Brīvnieki”, Stalbes pag., Cēsu nov., kadastra Nr.42800070203, sastāvošs no zemes vienības ar kadastra apzīmējumu 4280 007 0504, ar platību 1.42 ha, un ar to funkcionāli saistītām ēkām ar kadastra apzīmējumu: 42800070203001 (dzīvojamā māja) un 42800070203002 (nedzīvojamā ēka - kūts):

	 Zemesgrāmata
	Stalbes pagasta zemesgrāmatas nodalījuma Nr. 100000330177

	Atrašanās vieta, izvietojums
	Īpašums atrodas novada ziemeļu daļā un robežojas ar Raiskuma un Straupes pagastiem, kā arī ar Limbažu un Valmieras novadiem. 
Vērtējamais īpašums atrodas 100m attālumā no Valsts reģionālā autoceļa P14 (Umurga – Cēsis - Līvi). 
Dzīvojamo māju no autoceļa atdala blakus esošie īpašumi.  Sabiedriskā transporta pietura “Rozula” ~ 700 m. 
Satiksmi ar Limbažu un Cēsu pilsētām nodrošina maršruta autobusu kustība. Apkārtne – lauku viensētas, lauksaimniecībā izmantojamās zemes, mežu teritorijas un Braslas upe. Apdzīvotās vietas Rozula centrs ~ 900 m, Cēsu pilsētas centrs ~24km, Limbažu pilsētas centrs ~ 22 km. Piekļūšana īpašumam pa bezsubjekta (valstij piekritīgo) zemes vienību.

	Inženierkomunikācijas
	Inženierkomunikāciju tehniskais stāvoklis neapmierinošs.
Teritorijā atrodas ūdens aka, dzīvojamā mājā ūdens ievads un kanalizācija. Elektrības sadales kaste īpašuma teritorijā, teritoriju šķērso elektrības gaisa vada līnijas. 

	Apbūves raksturojums
	Dzīvojamā māja, kadastra apzīmējums 42800070203001, ar kopējo platību 190,8 m2.
Būves galvenais lietošanas veids: Viena dzīvokļa mājas dzīvojamo telpu grupa.

	Ēka celta 1873.gadā. Ēkas tehniskais stāvoklis- neapmierinošs, apdare ar lielu fizisko nolietojumu. Apkure  no malkas apkures krāsnīm. Logi – koka vērtņu ar stiklojumu, dažiem logiem trūkst stiklojuma. Iekštelpās koka durvis. Ēka bez pagraba. Ēka divstāvu. Pēc tehniskās inventarizācijas lietas ēkā esošās telpas – 1.stāvā: četras istabas, divi gaiteņi, palīgtelpa, virtuve. Ēkas otrajā stāvā: divas istabas, palīgtelpa, divi pieliekamie un kāpņu telpa. Ēkai ir koka karkasa ārsienas ar ķieģeļu mūra apšuvumu, laukakmens mūra pamati, koka konstrukcijas pārsegumi un azbestcementa lokšņu jumta segums. Ēkas apdarē novērojamas plaisas, mitruma radīti bojājumi, uguns bojājumi un izdrupumi. Apdare daļā telpu klāta ar sodrējiem un atlobījusies. Būve ilgāku laiku netiek apdzīvota.

	
	Kūts, kadastra apzīmējums 42800070203002 ar kopējo platību 109,0 m2.
Būves galvenais lietošanas veids: Lauksaimniecības nedzīvojamās ēkas.
	Pamati – laukakmeņu mūris, ārsienas – ķieģeļu mūris, pārsegumi- koks, jumts – koks. Ēkas nolietojums – kritisks vai sabrucis.

	  Esošā izmantošana
	Lietošanas mērķis
	Zeme, uz kuras galvenā saimnieciskā darbība ir lauksaimniecības zeme. Kods 0101

	
	Funkcionālā zona teritorijas plānojumā
	Lauksaimniecība un meža teritorija ārpus ciema.

	Lauksaimniecības zem nav kopta, apaugusi ar krūmiem, kokiem.

	LR VZD kadastra datos reģistrēti īpašuma apgrūtinājumi: 

	• Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, platība 0.2023 ha,
• Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, platība 0.0415 ha,
• ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, platība 0.1691 ha,
• ceļa servitūta teritorija, platība 0.1 ha,
• ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos, platība 0.3809 ha,
• Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam platība 0.4146 ha,
• ekspluatācijas aizsargjoslas teritorija gar elektrisko tīklu kabeļu līniju, platība 0.0174 ha,
• no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos, platība 1.3832 ha.


3. Izsoles dalībnieki
3.1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt  Latvijas  Republikā  nekustamo īpašumu,  un  kura  līdz reģistrācijas brīdim ir iemaksājusi šo noteikumu 1.6. punktā minēto nodrošinājumu un autorizēta dalībai izsolē.
3.2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
3.3. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.

4. Izsoles pretendentu reģistrācija Izsoļu dalībnieku reģistrā
4.1. [bookmark: _Hlk117495608]Izsoles pretendenti iesniedz pieteikumu izsolei elektronisko izsoļu vietnē https://izsoles.ta.gov.lv Pieteikumam pievieno informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu. Ar pieteikuma iesniegšanu pretendents ir apliecinājis, ka ir iepazinies ar izsoles noteikumiem un vēlas iegādāties Nekustamo īpašumu.
4.2. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
4.3. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv  piedāvātajiem identifikācijas līdzekļiem.
4.4. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsole nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu. Ar dalības maksas samaksas brīdi dalībnieks ir apliecinājis, ka ir iepazinies un piekrīt izsoles noteikumiem.
4.5. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
4.6. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
4.7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
4.8. Izsoles pretendents netiek reģistrēts, ja:
4.8.1. nav vēl iestājies vai ir beidzies pretendentu reģistrācijas termiņš;
4.8.2. ja nav izpildīti visi šo noteikumu 4.1. punktā minētie norādījumi;
4.8.3. konstatēts, ka uz pretendentu attiecas izsoles noteikumu 3.2. un/vai 3.3 punktā minētie apstākļi;
4.8.4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
4.9. Izsoles rīkotāji nav tiesīgi līdz izsoles beigām sniegt informāciju par izsoles pretendentiem.
4.10. Izsoles pretendentam pirms reģistrācijas izsolei ir tiesības apskatīt izsolāmo nekustamo īpašumu vienu dienu iepriekš, sazinoties pa tālruni: + 371 29453168, vai arī +371 25427764.
4.11. Izsoles rīkotājam ir tiesības pirms pretendenta reģistrācijas (pielaišanas) izsolei, kā arī pirms pirkuma līguma slēgšanas veikt pretendenta un tā patiesā labuma guvēju padziļinātu izpēti (tostarp, bet ne tikai atbilstību Noziedzīgi iegūtu līdzekļu legalizācijas un terorisma un profliterācijas finansēšanas novēršanas un starptautisko un Latvijas Republikas nacionālo sankciju prasībām). Ja padziļinātās izpētes rezultātā tiek identificēti būtiski riski vai pretendents nesniedz Pārdevēja pieprasīto informāciju vai dokumentus noteiktajā termiņā, Izsoles rīkotājam  ir tiesības:
4.11.1. pieņemt lēmumu par atteikumu pielaist pretendentu dalībai izsolē;
4.11.2. izslēgt pretendentu no izsoles dalībnieku saraksta jebkurā izsoles stadijā;
4.11.3. atteikties slēgt pirkuma līgumu ar izsoles uzvarētāju.

5. Izsoles norise
1.1. Izsoles pretendenti iesniedz pieteikumu izsolei elektronisko izsoļu vietnē https://izsoles.ta.gov.lv.
1.2. Izsolei autorizētie dalībnieki var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
1.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm. 
1.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00. 
1.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums. 
1.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē. 
1.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles. 
1.8. Izsoles dalībniekiem, kuri piedalījušies izsolē, bet nav nosolījuši izsoles Objektu, septiņu darba dienu laikā tiek atmaksāts izsoles nodrošinājums. 
1.9.  Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

6. Izsoles rezultātu apstiprināšana un līguma noslēgšana
6.1. Cēsu novada pašvaldības izpilddirektors piecu darba dienu laikā pēc elektroniski sagatavotā akta sastādīšanas dienas apstiprina izsoles rezultātus.
6.2. Izsoles rīkotājs piecu darba dienu laikā pēc izsoles rezultātu apstiprināšanas izsniedz paziņojumu par pirkuma summu, nosūtot to uz izsoles uzvarētāja norādīto elektroniskā pasta adresi.
6.3. Izsoles dalībniekam, kurš nosolījis augstāko cenu, tiek izrakstīts rēķins par pirkuma summu, kas atbilst starpībai starp augstāko nosolīto cenu un iemaksāto nodrošinājuma naudu. Rēķins jāapmaksā tajā norādītajā termiņā. 
6.4. Ja īpašumu nosolījušais izsoles dalībnieks šo noteikumu 6.3. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājuma nauda attiecīgajam dalībniekam netiek atmaksāta.
6.5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
6.6. Ja 6.5. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
6.7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas. 
6.8. Izsoles rīkotājam ir tiesības atteikties slēgt līgumu ar izsoles uzvarētāju, ja  pirms līguma slēgšanas veicot pretendenta un tā patiesā labuma guvēju padziļinātu izpēti (tostarp, bet ne tikai atbilstību Noziedzīgi iegūtu līdzekļu legalizācijas un terorisma un profliterācijas finansēšanas novēršanas un starptautisko un Latvijas Republikas nacionālo sankciju prasībām), tiek identificēti būtiski riski vai pretendents nesniedz Pārdevēja pieprasīto informāciju vai dokumentus noteiktajā termiņā.
6.9. Lēmumu par atkārtotu izsoli vai atsavināšanas procesa pārtraukšanu pieņem Cēsu novada dome.


7. Nenotikusi izsole
7.1. Izsole atzīstama par nenotikušu, ja:
7.1.1. izsolei nav pieteicies neviens izsoles dalībnieks; 
7.1.2. [bookmark: 4]neviens no izsoles dalībniekiem, kas pieteicies izsolei, nepārsola sākumcenu; 
7.1.3. nosolītājs nav samaksājis nosolīto cenu;
7.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.
7.2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

8. Izsoles rezultātu apstrīdēšana
8.1. Izsoles rezultātus var apstrīdēt Cēsu novada domē 10 (desmit) darba dienu laikā pēc tam, kad izpilddirektors ir apstiprinājis izsoles rezultātus.







